RUSACK Number Plate | Regtransfers.co.uk
Results for RUSACK
'RUSACK' Look-a-likes (2)
Alternative 'RUSACK' Registrations (3) paklase - Gesonde Seks Blog
Blog posts tagged in paklase
Is pakslae deel van 'n kind se dissipline?
Deel van ouerskap is om dissipline in die huis te leer. Dissipline het twee aspekte; 1) straf en 2) rigting aanwysing “guidance”.
Ek is nie ‘n groot “fan” van die straf gedeelte nie. Dit voel vir my ‘n bietjie uit oude doos uit. Ek glo ons is vandag emosioneel baie slimmer as dit en daarom vind ek baie meer voordeel in die tipe dissipline wat rigting aanwys en “guidance” gee vir die kind. (Staf is nie dieselfde as paksla nie, maar ek sal later meer oor paksla praat.)
Dissipline moenie vir jou kind leer wat hy of sy verkeerd gedoen het nie, maar eerder vir jou kinders leer wat om reg te doen.
Sien jou kind as ‘n klein boompie en die “guidance”-dissipline wat jy vir hom gee is die stok wat langs die boom in gedruk is om sekuriteit, beskerming en hulp te verleen om reguit te groei. Hierdie tipe dissipline, gee vir die boompie kans om eendag in ‘n groot boom te groei wat gesond en sterk is.
Waar straf-dissipline wat hoofsaaklik fokus op wat ons verkeerd doen, is soos om die klein boompie in ‘n baie streng en klein wettiese en straf boksie te sit. Die toekoms van hierdie boompie is beperk tot die spasie van die straf, oordeel, beperkings, verwerping, self-betwyfeling en trauma wat hy in geplant was en gaan opeindig om ‘n bonsai boompie te word.
Wat van pakslae?
My pa het altyd gepreek dat jy die rottang van wysheid moet neem tot die agterend van verstand, om ‘n boodskap in die brein te kry. Baie gewilde dissipline-styl, dit is selfs genoem in die Spreuke 23:13 “Moenie bang wees om jou kind te dissiplineer nie. Hy sal nie doodgaan van ‘n pakslae nie.”
Kriteria van ‘n gesonde pakslae. Jou kind mag nie daarvan doodgaan nie.
Baie ouers neem hierdie een vers en regverdig ‘n pakslae uit woede, maar soos wat ons altyd die Bybel as geheel lees en nooit net een vers ‘n dogma maak nie, geld dit vir kind dissiplinering ook.
Efesiërs 6:4 sê: “Pa’s, moenie julle kinders so behandel dat hulle verbitterd word nie, maar voed hulle op met dissipline en teregwysings wat die Here se goedkeuring wegdra.”
Baie keer gee ons vir ons kinders pak nie omdat dat dit vir hulle help of leer nie, maar net ons help om van ons woede, frustrasie en vernedering ontslae raak. Maar dit is verkeerd. Kind dissipline moet voordeel vir die kind in hou en nie vir jou nie.
Ons mag nooit uit ‘n plek van frustrasie, woede of vernedering jou kind tugtig nie, want dan gaan dit meer oor jou as wat dit oor jou kind gaan.
Dit laat my dink aan my kinderjare toe ek my pa hoor preek het oor hierdie onderwerp van pakslae. Hy het gepreek dat jy nooit jou kind mag pakslae gee wanneer jy kwaad is nie, wag maar eerder net 5 minute en dan tugtig jou kind. Die pakslae sal dan meer regverdig wees tot die kind se oortreding. Nou ek het nie altyd geluister in die kerk nie, maar hierdie preek het ek gevoel gaan ek kan gebruik in die toekoms. Dit was nie eers ‘n week later nie, toe ek weer my suster in trane het en ek histeries van die lag. My pa was so kwaad vir my gewees dat hy my dadelik gekonfronteer het met sy belt in sy slaan hand. In plaas van vrees wat gewoonlik my emosies oorneem teen die tyd, het ek vrede in my hard beleef en selfs geglimlag. Hierdie het my pa egter net meer briesend gemaak en vir my gevra/skreeu wat vind ek so snaaks?
Ek antwoord toe my pa oor hierdie baie goeie preek wat ek van hom gehoor het, dat hy nie mag pakslae gee terwyl hy kwaad is nie en dat hy eers 5 minute moet wag.
Hy storm toe by die kamer uit, sekerlik om daai preek uit sy leer te gaan skeur, maar dit het darem vir my genoeg tyd gegee om kamer toe te hardloop om al die onderbroeke in my klerekas te gaan aantrek.
Sien my pa kon regtig kwaai wees sonder om ons pakslae te gee. My pa hoef net hard met ons te geraas het en dit het alreeds die vrees van die Here in ons tuisgebring. Pakslae bo op dit was soms net te veel. Waar my ma aan die ander kant nodig gehad het om ons eerder pakslae te gee, want al het sy met ons geraas, het haar liggaamstaal net nie genoeg kwaai boodskappe oorgedra nie, daarom het haar raas ons nie te bang gemaak nie.
Daarom is dit ‘n goeie reël dat kwaai persoonlikhede kan maar die raas en hard praat tegniek gebruik om hulle kinders te dissiplineer, waar sagter persoonlikhede moet maar eerder pakslae gee en sonder om te hartseer te lyk om haar kinders pakslae te gee.
Dissipline is liefde
Spreuke 13:24 “Hy wat sy seun nie dissipline leer nie, het hom nie regtig lief nie. As hy hom liefhet, sal hy hom dissiplineer.”
Moet nooit jou kind net los nie. Of hulle klein is of groot is. Dit is jou rol as ouer om jou kind te help om verantwoordelikheid te neem vir hulle aksies en hulle goeie morele riglyne te leer. Maar in hierdie vers vind ons die hoof kriteria van enige dissipline. Dit moet gekoppel wees aan liefde. As jou kind nie voel dat jy hulle staf omdat jy hulle lief het nie, dan straf jy te hard.
P.S gee maar so 5 minute vir die kind om te besef jou dissipline was uit liefde gewees.
In my volgende een-man opvoedkundige komedie “Kinders by Dosyne” gaan ek al die ouerskap opfoeters wat ons van vorige generasies geërf het, een vir een ontmasker en ‘n gesonder opvoeding ontbloot.
“Kinders by Dosyne” gaan jou laat skaterlag aan die eenkant en dan huis toe stuur met praktiese en gesonde opvoedings beginsels om seker te maak dat ons nie die volgende generasie opfoeter nie. In “Kinders by Dosyne” gaan ek ook met julle deel hoe ek en Janet steeds tyd maak vir mekaar al het ons “Kinders by Dosyne”, want die beste geskenk wat jy vir jou kind kan gee is ‘n mamma en pappa wat mekaar lief het.
Ek nooi julle uit om na die openingsaand van my splinternuwe opvoedkundige komedie "KINDERS BY DOSYNE" te kom kyk.
Ideaal vir 'n lekker aand uit sonder die kinders!
Pretoria openingsaand: 22, 23 September | Centurion teater | iTickets | https://itickets.co.za/events/383126
Kaapstad openingsaand: 20, 21 Oktober | HS Durbanville Ouditorium | iTickets |https://itickets.co.za/events/383129
P.S 20 Oktober is 'n live DVD opname, so as jy lekker kan lag, kom sit heel voor.
Kaartjies is alreeds besig om te vlieg. Moenie hierop uitmis nie! Bepreek vandag nog.
Tagged in: Die Naakte Feite kieswetter ouerskap paklase
religion social media Die Stripshow produksie Congratulations skei Masturbasie kieswetter stilstuipe Gesonde Huwelik orale seks egskeiding ouerskap theology lae libido Tieners Wat Adam my van Seks geleer het skreeu pornografie puberteit affair selfbewus vergifnis premature ejakulasie Vadersdag scripture verse blow job verkrag seks lus Porn Kommunikasie bly kalm vrese cheating libido CUM boekwinkels seksvoorligting verkragting Thank You Mentorskap e-Kursus paklase emosies intimiteit Die Naakte Feite rape kinders molestering selfbeeld seks verslawing Boeke jaloesie Ontbyt in die bed en Seks in die kombuis seksuele misdaad